**D I S P O Z I Ţ I E**

**privind constituirea comisiei de disciplină având ca obiect cercetarea prealabilă a sesizării formulate în legătură cu anumite fapte săvârșite de domnul Vișan Marcel**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 15692/12.04.2024, elaborat de către Direcţia Generală Buget-Finanţe, Resurse Umane - Serviciul Resurse Umane, Guvernanță Corporativă, prin care se motivează și fundamentează emiterea actului administrativ;

Având în vedere:

* Referatul de sesizare nr. 15224 din 09.04.2024 al directorului Direcției de Administrare și Exploatare a Stadionului ”CLUJ ARENA”;
* Adresa Sindicatului ”AD-PAT” nr. 2/12.04.2024, privind numirea domnului Cîmpean Daniel ca observator fără drept de vot în cadrul comisiei de disciplină.

În conformitate cu prevederile:

* art. 191 alin. (1) lit. a) și alin. (2) lit. b), art. 559 și art. 568-571 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 247 – 252 din Legea nr. 53/2003 – Codul muncii, republicată, cu modificările şi completările ulterioare;
* art. 62 alin. (2) din Regulamentul intern aprobat prin Dispoziția Președintelui nr. 414/2014 privind aprobarea Regulamentului intern al aparatului de specialitate al Consiliului Județean Cluj, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1. (1)** Se constituie comisia de disciplină din cadrul aparatului de specialitate al Consiliului Judeţean Cluj având ca obiect sesizarea formulată de către directorul Direcției de Administrare și Exploatare a Stadionului ”CLUJ ARENA” în legătură cu anumite fapte săvârșite de domnul Vișan Marcel, paznic în cadrul Compartimentul Pază și Securitate, și cercetarea din punct de vedere a încălcării regulilor de disciplină a muncii, sau a regulilor stabilite prin contractul individual de muncă sau regulamentul intern, cu următoarea componenţă:

 Președinte: Ștefan Iliescu, director executiv, Direcția Juridică;

 Membru: Liviu Hîncu, director executiv, Direcția de Administrare Drumuri Județene;

 Membru: Diana Coman, șef serviciu, Serviciul Managementul Proiectelor;

 Secretar: Oltean Cristina, consilier juridic, Serviciul Juridic, Contencios-

 Administrativ, Arhivă

**(2)** Din comisie va face parte, fără drept de vot, domnul Cîmpean Daniel, în calitate de observator din partea organizației sindicale al cărui membru domnul Vișan Marcel.

**Art. 2.** Membrii comisiei de disciplină sunt numiţi pe perioada cercetării disciplinare prealabile a faptelor săvârșite de către persoana de la art.1 alin. (1), din punct de vedere a încălcării regulilor de disciplină a muncii sau a regulilor stabilite prin contractual individual de muncă, contractul colectiv de muncă aplicabil sau regulamentul intern.

**Art. 3.** După încheierea cercetării, Comisia de disciplină înaintează raportul de propunere a sancţiunii disciplinare aplicabile sau, după caz, raportul de clasare a sesizării, președintelui Consiliului Județean Cluj, care are competenţa legală de aplicare a sancţiunii disciplinare.

**Art. 4.** Cu ducerea la îndeplinire şi punerea în aplicare a prevederilor prezentei dispoziții se încredințează membrii comisiei.

**Art. 5.** Prezenta dispoziţie se comunică prin poșta electronică, membrilor comisiei de disciplină, Direcţiei Generale Buget-Finanţe, Resurse Umane, precum şi Prefectului Judeţului Cluj.

 **PREȘEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 154 din 15 aprilie 2024**